google/wiki40b huggingface dataset:
Καταιγισμός ιδεών

Ο καταιγισμός ιδεών (ή ιδεοκαταιγισμός) είναι μία τεχνική δημιουργικής επίλυσης προβλημάτων μέσω ανταλλαγής ιδεών στο πλαίσιο μίας άτυπης συγκέντρωσης.

Ετυμολογία

Ο όρος ιδεοκαταιγισμός προέρχεται από την μετάφραση του αντιστοίχου αγγλικού "brainstorming" ο οποίος χρησιμοποιήθηκε για πρώτη φορά από τον Alex Faickney Osborn, αντιπρόεδρο της Αμερικανικής διαφημιστικής εταιρίας BBDO, το 1953 . Ο Osborn χρησιμοποιούσε αυτή τη μέθοδο για να βρίσκει νέα διαφημιστικά για τους πελάτες του.

Μέθοδος του νοητικού χάρτη

Μία αρκετά κοινή μέθοδος που ακολουθείται για να στηρίξει τον ιδεοκαταιγισμό είναι η δημιουργία ενός νοητικού χάρτη
(mind map). Αυτή η μέθοδος προϋποθέτει την ύπαρξη ενός συντονιστή ο οποίος θα τοποθετήσει τις ανοργάνωτες ιδέες των συμμετεχόντων πάνω σε ένα χαρτί ή πίνακα ανάλογα με την ομάδα στην οποία ανήκουν κατηγοριοποιώντας τις.

Χρήση

Σήμερα ο ιδεοκαταιγισμός χρησιμοποιείται ευρέως σε πολλούς χώρους και για πολλά θέματα. Μπορεί να χρησιμοποιηθεί ως παιδαγωγική μέθοδος από δασκάλους για να διδάξουν τα νέα παιδιά πως να κατηγοριοποιούν τις σκέψεις τους πριν τις εκφράσουν . Επίσης, για επιμορφωτικούς σκοπούς, ο ιδεοκαταιγισμός χρησιμοποιείται και με ενήλικες. Η πρακτική αυτή είναι ιδιαίτερα διαδεδομένη στην οργάνωση εργαστηρίων (workshops) στο πλαίσιο σεμιναρίων .
Παμψυχισμός

Στην Φιλοσοφία, παμψυχισμός ονομάζεται η άποψη ότι η συνείδηση, μυαλό ή ψυχή είναι παγκόσμιο και αρχέγονο χαρακτηριστικό όλων των πραγμάτων. Οι πανψυχιστές θεωρούν τους εαυτούς τους μυαλά σε έναν κόσμο μυαλών.
Ο παμψυχισμός είναι μια από παλιώτερες φιλοσοφικές θεωρίες, ένω έχει αποδοθεί σε φιλοσόφους όπως οι Θαλής, Παρμενίδης, Πλάτωνας, Αβερρόης, Σπινόζα, Λάιμπνιτς και [[Γουίλιαμ Τζέιμς]. Ο πανψυχισμός επίσης απαντάται σε αρχαίες φιλοσοφίες όπως ο Στωικισμός, ο Ταοϊσμός, Βεδάντα, και Μαχαγιάνα. Κατά το 19ου αιώνα ο παμψυχισμός ήταν η στάνταρτ θεωρία στη φιλοσοφία του νου, αλλά γνώρισε ύφεση κατά τα μέσα του 20ου αιώνα με την άνοδο του Λογικού θετικισμού. Το πρόσφατο ενδιαφέρον για το Δύσκολο πρόβλημα της συνείδησης έχει αναβιώσει και το ενδιαφέρον για τον παμψυχισμό.
Σαλβέστρο των Μεδίκων

Βιογραφία

Ο Σαλβέστρο ή Συλβέστρο γεννήθηκε το 1331 και ήταν γιος του Αλαμάνο. Ήταν τρίτος ξάδελφος του Αβεράρντο των Μεδίκων, πατέρα του Τζοβάνι ντι Μπίτσι ιδρυτή της Τράπεζας των Μεδίκων.
Ήταν μέλος της τάξης των πατρικίων, αντίπαλος των Γουέλφων. Η πολιτική του στηρίχθηκε στην προσπάθεια αποκλεισμού των μικρών Συντεχνιών της πόλης. Το 1378 εκλέχθηκε σημαιοφόρος (gonfaloniere) στο Συμβούλιο των 9 (Signoria) της Φλωρεντίας και αντιτέθηκε στους Γουέλφους αναβιώνοντας νόμους που τοποθετούσαν περιορισμούς στην αριστοκρατία και μειώνοντας τη δύναμη του διοικητή. Οι ευγενείς ένιωσαν να απειλείται η υπόστασή τους και αντέδρασαν.
Το 1378, μαζί με άλλους 63 πολίτες, έγινε ιππότης. Ο σημαιοφόρος της δικαιοσύνης Μικέλε ντι Λάντο του έδωσε τους δασμούς από τα καταστήματα της Παλαιάς Γέφυρας, αλλά αργότερα η Συντεχνία των Κλωστοϋφαντουργών, καχύποπτη για τα προνόμια του Λάντο στις μεσαίες τάξεις, το πήρε πίσω.
Μετά τη στάση των ευγενών ακολούθησε η στάση των Μεγάλων και Μικρών Συντεχνιών. Οι κλωστοϋφαντουργοί (chiombi), που δεν είχαν εκπρόσωπο στο Συμβούλιο ως Συντεχνία, εξεγέρθηκαν και έκαψαν μερικά σπίτια των ευγενών. Όταν επιβλήθηκαν, ο Σαλβέστρο κυβέρνησε ουσιαστικά ως δικτάτορας. Το 1382 όμως η παράταξη των Γουέλφων ανέκτησε τη δύναμή της και τον εξόρισε.
Κεν Ρόμπινσον

Ιδέες για την εκπαίδευση

Ο Κεν Ρόμπινσον έχει προτείνει ότι για να συμμετάσχουν και να επιτύχουν, η εκπαίδευση πρέπει να αναπτυχθεί σε τρία μέτωπα. Πρώτον, ότι θα πρέπει να προωθεί τη πολυμορφία προσφέροντας ένα ευρύ πρόγραμμα σπουδών και να ενθαρρύνει την εξατομικευμένη μαθησιακή διαδικασία. Ότι θα πρέπει να προωθεί την περιέργεια μέσω της δημιουργικής διδασκαλίας, η οποία εξαρτάται από την υψηλής ποιότητας κατάρτιση των εκπαιδευτικών. Τέλος, ότι θα πρέπει να επικεντρωθεί στην αφύπνιση της δημιουργικότητας μέσω εναλλακτικών διδακτικών διαδικασιών που έχουν λιγότερη έμφαση στην τυποποίηση των εξετάσεων, δίνοντας την ευθύνη για τον καθορισμό της πορείας της εκπαίδευσης σε επιμέρους σχολεία και εκπαιδευτικούς. Πιστεύει ότι ένα μεγάλο μέρος του σημερινού συστήματος εκπαίδευσης στις Ηνωμένες Πολιτείες ενισχύει τη συμμόρφωση, την υποταγή, και την τυποποίηση αντί για δημιουργικές προσεγγίσεις στη μάθηση.Ο Ρόμπινσον τονίζει ότι μπορεί να επιτύχει μόνο αν αναγνωρίσουμε ότι η εκπαίδευση είναι δύο οργανικά σύστηματα και όχι ένα μηχανικό. Η επιτυχής διοίκηση του τα το σχολείου είναι ένα θέμα της ενίσχυσης ενός βοηθητικού περιβάλλοντος και όχι θέμα "διαταγών και ελέγχου".
Δυσσέβεια

Στην ελληνική μυθολογία, η Δυσσέβεια ήταν το πνεύμα και η προσωποποίηση της ασέβειας, σε αντίθεση με την Ευσέβεια. 
Σύμφωνα με τον Αισχύλο, η Δυσσέβεια ήταν η μητέρα της Ύβρεως.
Πλάτων Ρωσσέτος

Βιογραφικά στοιχεία

Καταγόταν από την Ανατολική Θράκη και ήταν πρόσφυγας. Εργαζόταν ως ποτοποιός (την περίοδο του θανάτου του) και ως ποτοπώλης. Εξελέγη το Φεβρουάριο του 1938 πρόεδρος του Αδελφάτου Σανατορίου Πέτρας Ολύμπου.
Εξελέγη δήμαρχος από το λαό το 1937 αλλά απολύθηκε από τον Μεταξά.

Θάνατος

Την περίοδο της Κατοχής ο Ρωσσέτος συνελήφθη και φυλακίστηκε μαζί με άλλα άτομα. Ο πρωτοπόρος δημοσιογράφος της Πιερίας, Σάββας Κανταρτζής, περιέγραψε στα απομνημονεύματά του τον τραγικό θάνατο του Ρωσσέτου, τον οποίο είχε επισκεφτεί στη φυλακή και ετοιμαζόταν να τον υπερασπιστεί στη δίκη του. Εκτελέστηκε από τους αντάρτες του ΕΛΑΣ στον Αρωνά μαζί με άλλα 49 άτομα. Ήταν 48 ετών. Μαζί με τον Ρωσσέτο εκτελέστηκαν και άμαχοι. Η Πιερία ήταν μια από τις ελάχιστες περιοχές όπου έγιναν εκτελέσεις από αντάρτες του ΕΑΜ/ΕΛΑΣ.
Προμηθεύς (Πετρελαιοφόρο)

Ιστορία

Ναυπηγήθηκε στην Αγγλία στα ναυπηγεία του Νιούκαστλ από την εταιρεία "Sir W.G. Armstrong, Mitchell & Co.". Καθελκύστηκε στις 20 Ιουνίου 1889 και η κατασκευή του ολοκληρώθηκε τον επόμενο μήνα. Πήρε το όνομα «Elise Marie» και στις 24 Ιουλίου 1889 υψώθηκε στο πλοίο η Γερμανική σημαία. Παροπλίστηκε στο Ρότερνταμ και στις 4 Ιουλίου 1914 αγοράστηκε από το Ελληνικό Πολεμικό Ναυτικό ενώ μετονομάστηκε σε «Προμηθεύς». Βομβαρδίστηκε σε γερμανική αεροπορική επίθεση και βυθίστηκε στο λιμάνι του Πειραιά στις 22 Απριλίου 1941. Οι Γερμανοί το ανέσυραν και στις 14 Ιουλίου 1942 το μετέφεραν για επισκευή στην Τεργέστη. Στις 19 Μαρτίου 1944 μπήκε στην υπηρεσία του γερμανικού στόλου ως «Proemetheus», αλλά στις 7 Ιανουαρίου 1945 βομβαρδίστηκε στην Τεργέστη και βυθίστηκε εκ νέου. Ανασύρθηκε μέσα στον ίδιο μήνα, επισκευάστηκε και το 1948 υψώθηκε στο πλοίο η Ιταλική σημαία και μετονομάστηκε σε «Carla G». Τελικά, διαλύθηκε στις 2 Μαρτίου 1950.

Πλοία με το όνομα «Προμηθεύς»

Το πετρελαιοφόρο «Προμηθεύς» είναι το πρώτo κατά σειρά από τα τρία πλοία συνολικά που φέρουν το όνομα αυτό. Το δεύτερο ήταν το πετρελαιοφόρο «Προμηθεύς» Α-374 που ενετάγη το 1945 και παροπλίσθηκε το 1998, ενώ το τρίτο πλοίο είναι το συνοδό στόλου «Προμηθεύς» Α-374 που εντάχθηκε στον ελληνικό στόλο το 2003 και πλέον έχει μετατραπεί επίσης σε πετρελαιοφόρο.
Υπουργείο Πολιτισμού και Τουρισμού (Ελλάδα)

Δομή

Στην κορυφή της δομής του Υπουργείου βρίσκεται ο εκάστοτε Υπουργός με δεύτερο στην ιεραρχία τον Υφυπουργό. Ακολουθεί ο Γενικός Γραμματέας του Υπουργείου και ο προσφάτως αναδειχθείς Γενικός Γραμματέας Ολυμπιακής Αξιοποίησης. Στη συνέχεια αναπτύσσονται οι Γενικές Διευθύνσεις Αρχαιοτήτων και Πολιτιστικής Κληρονομιάς, Αναστήλωσης Μουσείων και Τεχνικών Έργων, Σύγχρονου Πολιτισμού και Διοικητικής Υποστήριξης, οι οποίες λειτουργούν μέσω των Κεντρικών, Περιφερειακών και Ειδικών Περιφερειακών Υπηρεσιών και των Εποπτευόμενων οργανισμών. Στο Υπουργείο λειτουργούν πέραν του Γραφείου Υπουργού και του Γενικού Γραμματέα, ανεξάρτητα γραφεία Νομικού Συμβούλου του Κράτους, Παρέδρου του Ελεγκτικού Συνεδρίου, Τύπου και Δημοσίων Σχέσεων και Πληροφόρησης του Κοινού.
Μπούφος

Επιθέσεις

Οι μπούφοι θεωρούνται σχετικά επιθετικά πουλιά που υπερασπίζονται σθεναρά τη φωλιά τους με νύχια και με ράμφος. Όταν απειλούνται,ανοίγουν τα φτερά τους, έτσι ώστε να δείχνουν μεγαλύτεροι. Επιπλέον ο Ευρασιατικός μπούφος, μετά την εφαρμογή της παραπάνω τακτικής, αν δεν φύγει ο εχθρός, βρυχάται βροντερά και επιτίθεται. Τον Μάρτιο του 2015 στην πόλη Πουρμερέντ της Ολλανδίας ένας Ευρασιατικός μπούφος έκανε επίθεση σε τουλάχιστον 50 άτομα τραυματίζοντάς τα στο κεφάλι.
N-μεθυλομεθαναμίδιο

Με φορμυλίωση μεθαναμίνης

Με επίδραση μεθανοϋλοαλογονίδιου (HCOX) σε μεθαναμίνη παράγεται N-μεθυλομεθαναμίδιο:

Με αμινόλυση μεθανικού αλκυλεστέρα

Με επίδραση μεθαναμίνης σε κάποιο μεθανικό αλκυλεστέρα (HCOOR) παράγεται N-μεθυλομεθαναμίδιο

Αμφολυτική συμπεριφορά

Με επίδραση ισχυρών οξέων ή ισχυρών βάσεων σχηματίζει αντίστοιχα άλατα. Π.χ.:

Απαζώτωση

Με επίδραση νιτρώδους οξέος (HNO₂) παράγεται μεθανικός μεθυλεστέρας και άζωτο:

Αναγωγή

Με επίδραση υδρογόνου ή λιθιοαργιλλιοϋδρίδιου σε Ν-μεθυλομεθαναμίδιο παράγεται N-μεθυλομεθαναμίνη:
Σωτήρης Σπαθάρης

Τα Απομνημονεύματα και η Τέχνη του Καραγκιόζη

Όπως αναφέρεται παραπάνω, ο Σωτήρης Σπαθάρης κατέγραψε και εξέδωσε την αυτοβιογραφία του και το σύνολο του έργου του στο βιβλίο " Απομνημονεύματα και η τέχνη του Καραγκιόζη". Το βιβλίο είναι μια πολύτιμη μαρτυρία τόσο για την προσωπική πορεία του Σπαθάρη στο δύσκολο επάγγελμα του καραγκιοζοπαίχτη όσο και για την ιστορία του Καραγκιόζη, την πορεία του στην Ελλάδα, τους καραγκιοζοπαίχτες που έπαιζαν σε Ελλάδα και Κύπρο , το κοινό και τους φίλους του Καραγκιόζη. Επίσης γίνεται αναφορά σε τεχνικές κατασκευής και παιξίματος, στα σκηνικά και την σκηνή, σε βασικούς τίτλους παραστάσεων που μείνανε παράδοση στον Καραγκιόζη με ιδιαίτερη αναφορά στους καραγκιοζοπαίχτες που τις παρουσίασαν. Σχετικά με τις φιγούρες, το βιβλίο παρουσιάζει τα ιδιαίτερα χαρακτηριστικά τους, τα τραγούδια τους και τα σκηνικά αστεία τους με τον Καραγκιόζη όταν παρουσιάζονται στον μπερντέ, την καταγωγή τους, τους καραγκιοζοπαίχτες που τις εισήγαγαν και τους συμβολισμούς τους. Το παράρτημα του βιβλίου περιέχει πολύτιμο φωτογραφικό υλικό  από το προσωπικό αρχείο του Σωτήρη Σπαθάρη από παραστάσεις και καραγκιοζοπαίχτες, αφίσες παραστάσεων  και φιγούρες.
Ο Σωτήρης Σπαθάρης διηγείται με γραφικό τρόπο την ιστορία γύρω από την καταγωγή του Καραγκιόζη όπως του την μετέφερε ο δάσκαλός του καραγκιοζοπαίχτης Θεοδωρέλλος. Κάποτε, στην Προύσα της Μ. Ασίας ο πασάς θέλησε να χτίσει ένα σαράι. Το ανέθεσε λοιπόν στον Χατζηαβάτη που ήταν εργολάβος και εκείνος με την σειρά του προσέλαβε  για αρχιμάστορα  τον Καραγκιόζη, έναν έξυπνο και έμπειρο μαραγκό. Η κατασκευή όμως καθυστερούσε γιατί ο Καραγκιόζης έκανε πολλά αστεία με τους μαστόρους και γελούσαν. Ο πασάς θύμωσε για την καθυστέρηση, κάλεσε τον Χατζηαβάτη και τον απείλησε οτι θα του πάρει το κεφάλι. Ο Χατζηαβάτης του είπε την αλήθεια για τον Καραγκιόζη και του'πε πως είναι απαραίτητος και δεν μπορεί να τον διώξει. Παρακάλεσε τον πασά να τον φοβερίσει ο ίδιος για να συνετιστεί. Οι φοβέρες του πασά όμως δεν είχαν αποτέλεσμα. Έτσι ο Καραγκιόζης συνέχισε τα αστεία του, ο πασάς το έμαθε και τον σκότωσε.
Ο λαός της Προύσας αγανάκτησε με τον θάνατο του Καραγκιόζη και ο πασάς για να τους εξευμενίσει έφτιαξε ένα μνημείο, τον τάφο του Καραγκιόζη και εκεί τον έθαψε με τιμές. Και πάλι όμως δεν τον άφηναν οι τύψεις να ησυχάσει. Έπεσε άρρωστος στο κρεβάτι και κανένας γιατρός δεν τον έκανε καλά.  Τότε οι αγάδες φέρανε στο σαράι  τον Χατζηαβάτη να λέει στον πασά τα αστεία του Καραγκιόζη.Έτσι ο Χατζηαβάτης "έκοψε ένα χάρτινο Καραγκιόζη, τέντωσε ένα πανί που το φώτιζε ένα φώς κι έδωσε παράσταση του Καραγκιόζη" Ο πασάς έμεινε τόσο ευχαριστημένος που του έδωσε άδεια να συνεχίσει να δίνει παραστάσεις. Μια τέτοια παράσταση είδε και ο Γιάννης Μπράχαλης και έφερε τον Καραγκιόζη στην Ελλάδα.
Live in Europe (δίσκος του Ρόρι Γκάλαχερ)

Τραγούδια

1. Messin' With the Kid (Wells) - 6:25

2. Laundromat (Gallagher) - 5:12

3. I Could've Had Religion (Gallagher) - 8:35

4. Pistol Slapper Blues (Fuller) - 2:54

5. Going to My Hometown (Gallagher) - 5:46

6. In Your Town (Gallagher) - 10:03

7. Bullfrog Blues (Gallagher) - 6:47

Βραβεία

Live in Europe (άλμπουμ)
Ηνωμένο Βασίλειο (BPI Certification): Χρυσός
Σιδηρόδρομοι του Μπανγκλαντές

Οι Σιδηρόδρομοι του Μπανγκλαντές (Βεγγαλικά: বাংলাদেশ রেলওয়ে‎) είναι η κρατική υπηρεσία σιδηροδρομικών μεταφορών του Μπανγκλαντές. Λειτουργεί και συντηρεί όλους τους σιδηροδρόμους της χώρας και εποπτεύεται από τη Γενική Διεύθυνση των Σιδηροδρόμων του Μπαγκλαντές. Οι Σιδηρόδρομοι του Μπανγκλαντές διέπονται από το Υπουργείο Σιδηροδρόμων και τη Σιδηροδρομική Αρχή του Μπαγκλαντές. Το σήμα αναφοράς είναι "BR".
Το σιδηροδρομικό σύστημα του Μπανγκλαντές έχει συνολικό μήκος 2.855 χιλιομέτρων. Το 2009 οι Σιδηρόδρομοι του Μπαγκλαντές απασχολούσαν 34.168 άτομα. Το 2014, οι Σιδηρόδρομοι του Μπανγκλαντές μετέφεραν 65 εκατομμύρια επιβάτες και το 2.52 εκατομμύρια τόνους φορτίου (π.χ. εμπορεύματα). Η υπηρεσία έχει διασχίσει 8.135.000.000 χιλιόμετρα επιβατικών διαδρομών και 677.000.000 χιλιόμετρα διαδρομών μεταφοράς εμπορευμάτων.
Δε θα τα Πάρεις Μαζί σου

Υπόθεση

Η Άλις (Τζιν Άρθουρ), το μοναδικό φυσιολογικό μέλος της εκκεντρικής οικογένειας Σίκαμορ, εργάζεται στην εταιρία του βιομήχανου Άντονι Π. Κέρμπι (Έντουαρντ Άρνολντ). Ο Κέρμπι ετοιμάζεται να φτιάξει καινούργιο εργοστάσιο, αλλά για να το κάνει αυτό, πρέπει ν´αγοράσει 12 τετράγωνα κατοικημένης γης κι ο μόνος που δε δέχεται να πουλήσει το σπίτι του στον Κέρμπι είναι όλως τυχαίως ο παππούς της Άλις, ο Μάρτιν Βάντερχοφ (Λάιονελ Μπάριμορ), ο οποίος παρά τις δελεαστικές προσφορές του δικηγόρου του Κέρμπι αρνείται να πουλήσει το σπίτι που στεγάζει ολόκληρη την ανέμελη οικογένεια Σίκαμορ. Τα προβλήματα διογκώνονται όταν η Άλις, γραμματέας του γιου του Κέρμπι, Τόνι (Τζέιμς Στιούαρτ) κι ο Τόνι ερωτεύονται και οι σνομπ Κέρμπι αναγκάζονται ξαφνικά να παρευρεθούν για δείπνο στο σπίτι των εκκεντρικών Σίκαμορ με τους οποίους έχουν τόσα πολλά να χωρίσουν.

Παραγωγή

Η ταινία αυτή του Φρανκ Κάπρα γυρίστηκε την περίοδο που είχαν ξεκινήσει ήδη οι προστριβές του με τον διευθυντή της Columbia, Χάρι Κον, καθώς ο Κάπρα θεωρούσε ότι έχοντας σκηνοθετήσει τις μεγαλύτερες επιτυχίες του studio δεν λάμβανε αυτά που του άρμοζαν. Έτσι μετά την ολοκλήρωση των γυρισμάτων του "Χαμένος Ορίζοντας" (Lost Horizon) το 1937 έκανε ένα διάλειμμα σκεπτόμενος να σπάσει το συμβόλαιο του με την Columbia και βρισκόταν στα λόγια με τον παραγωγό Ντέιβιντ Ο' Σέλζνικ. Το 1938 έχοντας ήδη κερδίσει δύο όσκαρ σκηνοθεσίας, ο Κάπρα ήταν ο πιο ισχυρός άνδρας στο Χόλυγουντ κι η αμοιβή που ζητούσε από τον Σέλζνικ ήταν τεράστια. Έτσι η συμφωνία ναυάγισε κι ο Κάπρα γύρισε στην Columbia όπου ο Κον είχε αγοράσει το βραβευμένο το 1934 με Pulitzer θεατρικό των Κάουφμαν και Μος "You Can't Take It With You" το οποίο ο Κάπρα ήθελε καιρό να σκηνοθετήσει. Ο Κον διέθεσε υψηλό budget για το σκηνοθέτη και μαζί μ'αυτό και τους: Τζέιμς Στιούαρτ, Τζιν Άρθουρ & Λάιονελ Μπάριμορ. Παράλληλα με το ξεκίνημα των γυρισμάτων ξεκίνησαν κι οι προστριβές με τον μόνιμο συνεργάτη του και σεναριογράφο Ρόμπερτ Ρίσκιν ο οποίος είχε βαρεθεί να δίνονται τα εύσημα για τη δική του δουλειά στον Capra. Μετά την ολοκλήρωση της ταινίας κι ενός σεναρίου που δεν ικανοποίησε το Ρίσκιν γιατί θεωρούσε ότι οι δεύτεροι χαρακτήρες δεν ήταν ολοκληρωμένοι (οι Σίκαμορ παρουσιάζονται ως καρικατούρες χωρίς ιδιαίτερη ουσία κι ο Τζέιμς Στιούαρτ πολύ αδύναμος ως γιος των Κέρμπι), ο Ρίσκιν εγκατέλειψε την Columbia. Παρόλα αυτά βρέθηκε ξανά υποψήφιος για όσκαρ διασκευασμένου σεναρίου κι η ταινία έφτασε την κορυφή του Box Office ως η πιο επιτυχημένη της χρονιάς.
Οι διαφορές τις ταινίας με το θεατρικό είναι αρκετές, οι κυριότερες των οποίων είναι η αναπηρία του παππού Βάντερχοφ την οποία επινόησαν ο Κάπρα με το Ρίσκιν λόγω της αρρώστιας του Μπάριμορ που τον είχε καθηλώσει σε αναπηρικό καροτσάκι καθώς και η χρήση του κυρίου Πόππινς που αντικατέστησε τους χαρακτήρες Κυρία Ουέλινγκτον και Μεγάλη Δούκισσα του θεατρικού.
Παλάνκα (Μπρτσκο)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Το χωριό ευρίσκεται επί των όχθων του ποταμού Μπρκα, εκ δεξιών παραποτάμου του Σάβα.

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Κύπελλο Κόστα Ρίκα (ποδόσφαιρο ανδρών)

Σύστημα διεξαγωγής

Στη διοργάνωση μετέχουν 16 ομάδες, οι 12 ομάδες της Πριμέρα Ντιβισιόν και 4 ομάδες της Σεγούντα Ντιβισιόν. Όλοι οι αγώνες είναι νοκ-άουτ, ενώ η διοργάνωση ολοκληρώνεται με τον τελικό.
Ωρική γωνία

Γενικά κατά την εφαρμογή Αστρονομικής Ναυτιλίας, και την επίλυση των διαφόρων προβλημάτων που ανάγονται σ΄ αυτή απαιτείται συνδυασμός των γήινων ή όπως καλούνται γεωγραφικών συντεταγμένων ενός τόπου με ένα σημείο στην ουράνια σφαίρα, δηλαδή συνδυασμός της θέσης του παρατηρητή στη Γη με τη θέση ενός αστέρα στην ουράνια σφαίρα. Ο συνδυασμός όμως αυτός απαιτεί την εύρεση της σχετικής θέσης των δύο σφαιρών ακριβώς κατά την στιγμή της παρατήρησης.

Θεωρώντας λοιπόν πως όλη η ουράνια σφαίρα αποτελεί μια σφαιρική προέκταση της γήινης σφαίρας έπεται πως και οι ουράνιοι μεσημβρινοί αποτελούν προέκταση των γήινων. Έτσι ώστε η προέκταση του γήινου μεσημβρινού ενός τόπου στην ουράνια σφαίρα θα αποτελεί τον ουράνιο μεσημβρινό του τόπου ο οποίος όμως φαινομενικά θα παραμένει ακίνητος. Αντίθετα όμως ο ουράνιος μεσημβρινός που διέρχεται από ένα αστέρα, καλούμενος ωρικός κύκλος αυτού, συνεχώς μεταβάλλει τη θέση του σχετικά με τον ακίνητο ουράνιο μεσημβρινό του τόπου, ακολουθώντας την προς δυσμάς φαινομενική περιστροφή της ουράνιας σφαίρας.

Έτσι μεταξύ των δύο αυτών μεσημβρινών σχηματίζεται μία γωνία η οποία και καθορίζει ανά πάσα στιγμή τη σχετική θέση τη γήινης και της ουράνιας σφαίρας. H γωνία αυτή ονομάζεται ωρική γωνία (Hour Angle) και συμβολίζεται διεθνώς με τα λατινικά γράμματα Η.Α. προφερόμενα "έιτς-έι".

Είδη ωρικών γωνιών

Στην Αστρονομική Ναυτιλία απαντώνται τρεις διαφορετικές ωρικές γωνίες η τοπική δυτική (L.H.A.), η ωρική Γκρήνουιτς (G.H.A.) και η αστρική ωρική (S.H.A.).

Τοπική δυτική

Η δυτική ωρική γωνία ενός ουράνιου σώματος κάθε φορά που λαμβάνεται με αρχή μέτρησης τον μεσημβρινό του τόπου ονομάζεται τοπική δυτική ωρική γωνία με διεθνές σύμβολο L.H.A. (Local Hour Angle), προφερόμενο Ελ-έιτς-έι.

Οι τιμές L.H.A. δίδονται σε ειδικούς αστρονομικούς πίνακες.

Ωρική Γκρήνουιτς

Όταν αρχή μέτρησης μιας δυτικής ωρικής γωνίας λαμβάνεται ο μεσημβρινός Γκρήνουιτς τότε αυτή ονομάζεται δυτική ωρική γωνία Greenwich ή ωρική Greenwich με διεθνές σύμβολο G.H.A. (Greenwich Hour Angle), προφερόμενο Τζι-έιτς-έι.

Οι τιμές G.H.A. δίδονται σε ειδικούς πίνακες των αστρονομικών εφημερίδων

Αστρική ωρική

Η Αστρική ωρική γωνία είναι μία από τις Ισημερινές συντεταγμένες που φέρει διεθνές σύμβολο S.H.A. (Sidereal Hour Angle), προφερόμενο Ες-έιτς-έι. Δείτε σχετικό ίδιο άρθρο.

Εύρεση L.H.A.

Για τα ουράνια σώματα: Ήλιο, Πλανήτες και Σελήνη οι αστρονομικές εφημερίδες παρέχουν την GHA αυτών σε ειδική στήλη για το καθένα. Επομένως για την εύρεση της τοπικής LHA εφαρμόζεται ο τύπος L.H.A.= G.H.A.± λ [+ για λ (Α) και - για λ (Δ)].
Πετρόλοφος Έβρου

Γεωγραφία - Ιστορία

Ο Πετρόλοφος βρίσκεται στα δυτικά όρια του νομού με το νομό Ροδόπης και κοντά στον Ερυθροπόταμο. Απέχει 60 χλμ. δυτικά από το Σουφλί και 85,5 χλμ. βόρεια από την Αλεξανδρούπολη. Το χωριό συμπεριλαμβάνεται στα Πομακοχώρια και οι κάτοικοί του είναι Κιζιλμπάσηδες, μια αλεβίτικη αίρεση Μπεκτασήδων. Αξιοθέατα θεωρούνται η δίτοξη γέφυρα στην τοποθεσία "Πούσαριτς"  και ο νερόμυλος με το μαντάνι για την επεξεργασία των μάλλινων στη τοποθεσία "Σουλεϊμάν Ντερέ".  
Ως οικισμός αναφέρεται επίσημα το 1924, μετά την απελευθέρωση, στο ΦΕΚ 194Α-14/08/1924 να προσαρτάται στην τότε κοινότητα Μικρού Δερείου. Σύμφωνα με το σχέδιο Καλλικράτης, μαζί με το Μικρό Δέρειο, το Γέρικο, το Γονικό, το Μέγα Δέρειο, τη Ρούσσα και το Σιδηροχώρι αποτελούν την δημοτική κοινότητα του Μικρού Δερείου που ανήκει στη δημοτική ενότητα Ορφέα του δήμου Σουφλίου και σύμφωνα με την απογραφή του 2011 ο πληθυσμός του είναι 112 κάτοικοι.
Επαρχία Ρατζναντγκαόν

Η επαρχία Ρατζναντγκαόν είναι επαρχία της πολιτείας του Τσατίσγκαρ στην Ινδία. Η διοικητική έδρα της επαρχίας βρίσκεται στην πόλη του Ρατζναντγκαόν.

Ιστορία

Η επαρχία αποασπάστηκε από την επαρχία Ντουργκ στις 26 ιανουαρίου 1973. Αργότερα, η επαρχία Καμπιρντάμ αποσπάστηκε από αυτή την επαρχία, στις 1 Ιιουλίου 1998.
Επί του παρόντος, είναι μέρος του Κόκκινου Διάδρομου.
Ο συλλέκτης της επαρχίας Ρατζναντγκαόν είναι ο Σρι Μπιμ Σινγκ.

Γεωγραφία

Η περιοχή καλύπτει έκταση 8.222 τ.χλμ.
Η περιοχή οριοθετείται από την επαρχία Καμπιρντάμ στο βορρά, από την επαρχία Ντουργκ στα ανατολικά, από την επαρχία Μπαστάρ στα νότια, από τις επαρχίες Γκαντσιρόλι και Μπαντάρα της πολιτείας Μαχαράστρα και την επαρχία Μπαλαγκάτ της πολιτείας Μαντία Πραντές στη δύση.

Δημογραφικά στοιχεία

Σύμφωνα με την απογραφή του 2011, η επαρχία έχει πληθυσμό 1.537.520 κατοίκων, περίπου ίσος με το έθνος της Γκαμπόν ή την αμερικανική πολιτεία της Χαβάης. Αυτό δίνει μια κατάταξη ως η 325η πολυπληθέστερη πολιτεία στην Ινδία (από τις 640 συνολικά). Η επαρχία έχει πυκνότητα πληθυσμού 191 κατοίκων ανά τετραγωνικών χιλιομέτρων. Ο ρυθμός αύξησης του πληθυσμού κατά τη δεκαετία 2001-2011 ήταν 19.82%. Η επαρχία Ρατζναντγκαόν έχει μια αναλογία φύλου 1017 γυναικών για κάθε 1000 άνδρες, και ποσοστό αλφαβητισμού 76.97%.

Τουριστικοί προορισμοί

Έδρα ενός τεχσίλ, του Ντονταργκάρ, είναι ο κύριος τουριστικός, καθώς και χώρος προσκυνήματος της επαρχίας. Ο περίφημος ναός της Θεάς Μπαμλεσβάρι, στην κορυφή ενός λόφου 490 μέτρων στην πόλη του Ντονταργκάρ, αναφέρεται ως Μπάντι Μπαμλεσβάρι. Άλλος ένας ναός, στο επίπεδο του εδάφους, βρίσκεται κοντά από το κύριο συγκρότημα του ναού. Αυτός ο ναός είναι γνωστός ως Τσχότι Μπαμλεσβάρι. Πολλές εκατοντάδες χιλιάδες άνθρωποι μέσα και γύρω από το Τσατισγκάρ συρρέουν στο ιερό κατά τη διάρκεια των ναβράτρι της Καβάρ (κατά τη διάρκεια του Ντουσέρα) και το Τσάιτρα (κατά τη διάρκεια του Ραμνάβμι). Κατά τη διάρκεια αυτών των ναβράτρι, λειτουργούν 24 ώρες μελά (εκθέσεις) στις εγκαταστάσεις του ναού.
Άλλο σημείο ενδιαφέροντος είναι η αρχαία θέση του Μάτα Σιτάλα Ντέβι Σάκτι Πίθα. Αυτός ο ναός, που χρονολογείται 2200 χρόνια πριν, βρίσκεται 1,5 χλμ. από το σιδηροδρομικό σταθμό. Το Μαντίρ οργανώνει το Μελά του Μάα Μπαμλεσβάρι και πολλοί θιασώτες το επισκέπονται κατά τη διάρκεια της περιόδου Μέλα. Το Πραγκιαγκίρι, ένα διάσημο Βουδιστικό Βιχάρα είναι ένα άλλο αξιοθέατο της περιοχής. 
Το νταμ Μπαρφάνι στην πόλη Ρατζναντγκαόν είναι ένα άλλο ευρέως επισκεπτόμενο μέρος προσκυνήματος. Άλλοι τουριστικοί προορισμοί είναι τα Αμπαγκάρ Τσόουκι, Αμπαγκάρ Ντέβι Μαντίρ, Μονγκάρα Ντεμ και Σανκάρ Νταχάρα Τιπαγκάρ Παχάντι.
Τάσος Κωστής

Βιογραφία

Έγινε ηθοποιός όταν πήγε στην σχολή για έναν φίλο του. Προσελήφθη για πρώτη φορά στο θέατρο, λέγοντας τον εθνικό ύμνο. Έχει συμμετάσχει σε πολλές θεατρικές αλλά και τηλεοπτικές παραγωγές.
Στην τηλεόραση, τέσσερις από τους ρόλους που τον έκαναν γνωστό ήταν το 1987 και το 1988 που συμπρωταγωνίστησε με τον Κώστα Τσάκωνα στα Κλασική Περίπτωση Βλάβης και Η Μεγάλη Απόφραξη, όπου υποδύθηκε τον υδραυλικό αλλά και στη σειρά του Mega Το Ρετιρέ, όπου υποδύθηκε τον καφετζή Φοίβο, και στη σειρά Εκείνες κι Εγώ του ANT1 με τον Γιάννη Μπέζο, όπου υποδύθηκε τον Δημήτρη Μαρίκο, φίλο του Ζάχου Δόγκανου.
Έχει επίσης ασχοληθεί με την μεταγλώττιση κινουμένων σχεδίων και αποκάλυψε πως ήταν δική του ιδέα να έχει ο Αστυνόμος Σαΐνης τη χαρακτηριστική χροιά της φωνής του, αλλά και πως εκείνος τον βάφτισε "Σαΐνη", έχοντας πάρει και διάκριση από την Disney  για την συνολική δουλειά του.

Προσωπική ζωή

Είναι παντρεμένος από το 1978. Με τη σύζυγο του μένουν στον Πειραιά και έχουν αποκτήσει ένα γιο και μία εγγονή.
Μαξ Ρίμελτ

Βιογραφία

Γεννήθηκε το 1984 στο τότε Ανατολικό Βερολίνο και ξεκίνησε την καριέρα του το 1997 σε τηλεταινία στη γερμανική τηλεόραση.
Από το 2000 και μετά εμφανίζεται στον κινηματογράφο, και το 2004 κέρδισε το βραβείο καλύτερου ηθοποιού στο φεστιβάλ του Κάρλοβι Βάρι για τον ρόλο του στην ταινία Napola - Elite für den Führer και το 2006 το βραβείο καλύτερου νέου ηθοποιού στα Bavarian Film Awards για το Der rote Kakadu.
Έχει παίξει στην ταινία Το Κύμα και στη συνέχεια είχε πρωταγωνιστικό ρόλο στην ταινία Ελεύθερη πτώση. Από το 2015 πρωταγωνιστεί στην τηλεοπτική σειρά επιστημονικής φαντασίας Sense8.
Παγκόσμιο Κύπελλο Ποδοσφαίρου Ενόπλων 1973

Το 26ο Παγκόσμιο Κύπελλο Ποδοσφαίρου Ενόπλων (ΣΙΣΜ) (τελική φάση) διεξήχθη στη Δημοκρατία του Κονγκό, στην πρωτεύουσα Μπραζαβίλ, από 20 Ιουνίου ως 10 Ιουλίου 1973. Νικήτρια αναδείχθηκε η ομάδα της Ιταλίας.